Auctor et largitor totius boni Dominus noster Jesus Christus, per assumptam carnem nostre humanitatis protestare dignatus est dicens: «Facite vobis amicos de Mamona iniquitatis, qui vos recipiant in tabernacula æternæ felicitatis.» Quod ego Hugo Beraldus de Calon et uxor mea audiens, donamus Deo et sanctis ejus apostolis Petro et Paulo et ad locum Cluniacum, ubi preesse videtur domnus Hugo abbas et monachis ibidem habitantibus, presentibus et futuris, aliquid de hereditate nostra, pro remedio animarum nostrarum et in locum sepulturæ, id est octavam partem de æcclesia Sanctæ Mariæ de Nogirols, hoc est in decimis et sepultura, et in primitiis (?), et de omnibus quæ pertinent ad æcclesiam, octavam partem, et unum mansum quem habemus in villa Rengosa, et omnia quæ ad ipsum mansum pertinent, et in ipsa villa habebamus servos et ancillas, prata, campos, silvas, cultum et incultum; pro qua causa accepimus quinquaginta solidos de Calon a domno Gaufredo, decano de Besorniaco. S. Gaufredi, filii Hugonis, qui hanc cartam firmavit, similiter omnes fratres sui et sorores firmaverunt. Si quis autem huic donationi calumpniari presumpserit, abhinc et deinceps iram Dei sanctorumque apostolorum incurrat. S. Willelmi de Saldo. S. Ansedei de Oblat. S. Jotseranni, fratris sui. S. Milonis, filii sui. S. Hugonis de Biera.